laion/Wikipedia-Exotic huggingface dataset:
איסור מכירת הארץ לצמיתות

וְהָאָרֶץ לֹא תִמָּכֵר לִצְמִתֻת היא מצוות לא תעשה שאוסרת על יהודי למכור שטחי אדמה בארץ ישראל במכירה מוחלטת לעולם. האיסור הוא הן על המוכר והן על הקונה. כך נאמר בתורה: ”וְהָאָרֶץ לֹא תִמָּכֵר לִצְמִתֻת כִּי לִי הָאָרֶץ כִּי גֵרִים וְתוֹשָׁבִים אַתֶּם עִמָּדִי.” הרמב"ם, ספר החינוך והסמ"ג מנו מצווה זו במניין המצוות. לפי רש"י האיסור הוא על הלוקח שאינו מחזיר את הקרקע בשנת היובל למוכר. קק"ל, על בסיס מצווה זו, דאגה לכך שהארץ לא תימכר לצמיתות. קק"ל רכשה קרקעות בארץ ישראל (במימון תרומות שנאספו בעיקר מיהודי העולם), ומסרה את הקרקעות למתיישבים בהם בחכירה בלבד, כאשר הקרקע עצמה נשארת קניין לעם היהודי. הדברים קיבלו עיגון בחוק יסוד: מקרקעי ישראל. אסור למכור את אדמת ארץ ישראל שנתחלקה לשבטים לצמיתות. האיסור נוהג רק בזמן שהיובל נוהג. נמכר השטח לצמיתות, לשיטת הרמב"ם המוכר והקונה עוברים על מצוות לא תעשה, ומעשיהם אינם מועילים, ולכן תחזור השדה לבעליה בשנת היובל. לדעת הרמב"ן נלמד מכאן גם האיסור למכור או לתת שטחי אדמה מארץ ישראל לגוי: ”צווה עוד על המוכר שלא תמכר הארץ לצמיתות והוא למי שיחזיק בה ולא ינהג בה דין יובל עמנו, הם הנכרים.” הראי"ה קוק מבאר שלשיטה זו ההבחנה בין לא תחנם לבין "והארץ לא תימכר לצמיתות" היא שלא תחנם אוסר גם מכירה זמנית לגוי עובד עבודה זרה, ואילו "לא תימכר לצמיתות" אוסר מכירה קבועה לכל גוי, ואפילו לגר תושב. לשיטת רש"י האיסור הוא על הלוקח כאשר הוא מעכב את השדה ואינו מחזירו בשנת היובל. כמו במרבית מצוות לא תעשה, אין חילוק באיסור זה בין גברים לנשים. בספר החינוך כתב שלדעת הרמב"ם, כאשר המוכר והקונה עשו מעשה במכירה עונשם הוא מלקות. ואילו לדעת הרמב"ן אינו לוקה. לעומת זאת המשנה למלך כתב שהרמב"ם לא מנה מצווה זו במניין המצוות שלוקים עליהם, וכן לפי הכלל שכל שמעשיו אינם מועילים אינו לוקה. הרב שלמה רוזנפלד, הפרטת קרקעות המדינה, מתוך המעין, באתר מכון שלמה אומן ספר ויקרא, פרק כ"ה, פסוק כ"ג רש"י, ספר ויקרא, פרק כ"ה, פסוק כ"ג ראו במאמרו של הרב רוזנפלד ב"המעין" ראו תלמוד בבלי, מסכת בבא מציעא, דף ע"ט, עמוד א': "הכא במאי עסקינן בזמן שאין היובל נוהג", ובספר החינוך מצווה שלט משנה תורה לרמב"ם, הלכות שמיטה ויובל, פרק י"א, הלכה א' בהשגותיו לספר המצוות ראו משפט כהן סימן סג ראו בשבת הארץ עם "תוספת שבת" חלק ג עמוד 166 הערה 17 מצווה שלט להלכות שמיטה ויובל פרק יא הלכה א במשנה תורה לרמב"ם, הלכות סנהדרין והעונשין המסורין להם, פרק י"ט שכתב הרמב"ם במשנה תורה לרמב"ם, הלכות בכורות, פרק ו', הלכה ה'
מרצל קדושה

מרצל קדושה (במקור מור קריסהאבר עד 1899, בהונגרית: Kadosa Marcell;‏ 7 באפריל 1874, קישקונהלש – לאחר 20 באוקטובר 1944, גרמניה) היה עורך דין, עיתונאי לוחם, סופר, יהודי-הונגרי. בשל יהדותו ספריו נאסרו ונגרסו בתקופת מלחמת העולם השנייה והוא נכלל על ידי המשטר בתוך רשימת הסופרים האסורים. מור קריסהאבר נולד במשפחה יהודית בורגנית בקישקונהלש. הוא למד משפטים באוניברסיטת בודפשט (שמה היום אוניברסיטת אטווש לוראנד). פתח משרד עורכי דין בעיר הולדתו ולאחר מכן בבודפשט. הוא כתב ועסק בפוליטיקה הן בתקופת הדואליזם והן בתקופה בין שתי מלחמות העולם. הוא היה חבר פעיל בחיים הציבוריים של בירת הונגריה. כיהודי גורש למחנה ריכוז ב-1944 ולא שרד שם את השואה. קדושה הצטרף מוקדם מאוד ל"מפלגה הדמוקרטית האזרחית" של וילמוש ואז'וניי. יחד עם ואז'וני, הוא ערך את העיתון השבועי "אוי סאזאד", כלומר "מאה חדשה" (Új Század), לאחר מכן מ-1905 את "נפ" כלומר "העם" (Nép), ולבסוף מ-1910 עם ינה לאנצי (במקור לווינגר) את כתב העת "סקירת המדיניות החברתית" (Szociálpolitikai Szemle). כתביו הפוליטיים, הספרותיים והסוציולוגיים פורסמו במגוון עיתונים ובכתבי עת מהשורה הראשונה כמו: "וילאג" (Világ) "מאדיאר הירלפ" (Magyar Hírlap) ניוגט "העיתון העצמאי" (Független Újság) ובכתבי עת מיוחדים אחרים. בלנקה. בודפשט, 1898 שוטה הכוסית (צ'ייסר). בודפשט, 1902 האמונה הטפלה של מכסי המגן לקסיקון יהודי הונגרי. 1929. עורך פטר אויווארי. גישה מקוונת Magyar életrajzi lexikon (לקסיקון ביוגרפי הונגרי. עורכת ראשית אגנש קניירש) Adatai a Petőfi Irodalmi Múzeum katalógusában (נתוניו במאגיר המוזיאון הספרותי פטפי) מדיה וקבצים בנושא מרצל קדושה בוויקישיתוף מרצל קדושה באתר Arcanum קדושה מרצל באתר hdka מאמר של מרצל קדושה "הרועה המחכה למלך" בכתב העת ניוגט מאמר של מרצל קדושה "פירוק הנשק" בכתב העת ניוגט ספרו של מרצל קדושה "האמונה הטפלה של מכסי המגן" A Belügyminisztérium 1899. évi 38558. sz. rendelete.
בית שנקר

בית שנקר הוא בית שעמד ברחוב ביאליק 26 בתל אביב, ליד בניין העירייה הישן. הבית נתרם לעירית תל אביב לצורך הקמת בית תרבות עירוני, ושימש כמוזיאון וכספרייה למוזיקה, עד שנהרס בשנת 1994 ועל מקומו הוקם מרכז פליציה בלומנטל למוזיקה. בית שנקר נתרם לעירית תל באביב, על ידי אריה שנקר, בשנת 1951, לצורך הקמת בית תרבות. בתחילה היה רצון להציג בו את אוספיו של מוזיאון הארץ. בשנת 1955 נשקל להקים בו ספרייה ציבורית. עד אז פונו רוב הדיירים שהתגוררו בבניין. בשנת 1958 הוחלט להקים במבנה תצוגה לתולדות תל אביב, לקראת יובל החמישים של העיר. בשנת 1967 התקיים בבניין תערוכה לכבוד 50 שנה להצהרת בלפור. בסוף שנות ה-60 הוחל בהעברת המוזיאון בבניין אל בית העיר תל אביב-יפו הסמוך. בשנת 1959 הוקצה הקומה העליונה של הבניין למוזיאון גנזא. מוזיאון גנזא עבר בשנת 1963 לקריית המוזיאונים של מוזיאון הארץ. ב-27 באפריל 1965 נפתח מוזיאון הכתב בבית שנקר, כמוזיאון-משנה של מוזיאון הארץ. בשנת 1972 הועבר מוזיאון הכתב ל-'קריית המוזיאונים' ברמת אביב בשנת 1974 עברה הספרייה הספרייה המוזיקלית לבית שנקר. שנקר תרם בנין למוזיאון שני בת"א, מעריב, 21 באפריל 1951 בית שנקר בת"א ייהפך ספריה ציבורית, הַבֹּקֶר, 15 בנובמבר 1955 משה בן שחר, מרכז לתרבות בתל אביב מוקם והולך, חרות, 9 ביוני 1958 י. גינזבורג, מפעלי־קבע חדשים יציינו חגיגות יובל תל־אביב, הַבֹּקֶר, 24 באוקטובר 1958 תקציב 50 מיליון ל"י לת"א, הַבֹּקֶר, 5 בינואר 1959 בובותיהם של מיסדי תל־אביב, הארץ, 6 בפברואר 1959 שני מוזיאינים יפתחו בקרוב בתל־אביב, הַבֹּקֶר, 7 באפריל 1959 במוזיאון ההיסטורי, דבר, 24 באוקטובר 1967 בימים אלה הוחל בשיפוץ, מעריב, 11 ביוני 1969 אריה שנקר, דבר, 5 באוקטובר 1959 מוזיאון גנזא בתל אביב, הארץ, 13 בנובמבר 1959 תערוכה במוזיאון גנזא, חרות, 17 במרץ 1960 זיוה סוחובולסקי־קמיני, מוזיאון הכתב, שנתון - מוזיאון הארץ, תל-אביב 7, יוני 1966, עמ' 33 - 34 נפתח מוזיאון הכתב בת"א, למרחב, 28 באפריל 1965 תור התצוגות הבינלאומיות, מעריב, 16 בספטמבר 1965 בתחילת השנה המוזיאון היה ברחוב ביאליק: מוזיאון הארץ תל אביב, דבר, 21 בינואר 1972 וביוני 1972 היה בקריית המוזיאונים: מוזיאון הארץ תל אביב, מעריב, 2 ביוני 1972 העברת הספריה המרכזית למוסיקה, מעריב, 28 בפברואר 1974 בית חדש לספריה המוסיקאלית, מעריב, 25 ביוני 1974
צבי הנינג'ה: הרונין האחרון

צבי הנינג'ה: הרונין האחרון (מאנגלית: Teenage Mutant Ninja Turtles: The Last Ronin) היא סדרה קצרה בעלת חמש חוברות קומיקס שהופצה על ידי IDW Publishing ב-28 באוקטובר 2020. עלילת החוברות נכתבה על ידי קווין אסטמן (אנ'), פיטר ליירד (אנ'), טום וולץ ואנדי קון. החוברות אוירו על ידי קון ובן בייטס. אף על פי שהחוברות פורסמו על ידי IDW, הן לא קשורות לסדרת הקומיקס הראשית של "צבי הנינג'ה" שרצה במקביל תחת אותה החברה. סדרת המשך בשם "צבי הנינג'ה: הרונין האחרון: השנים האבודות" שוחררה בשנת 2023. עלילת החוברות מספרת על עתיד דיסטופי בו רוב צבי הנינג'ה נרצחו מלבד צב אחד שנשבע לנקום בשבט הרגל על מות משפחתו. החוברת הראשונה. במקור הייתה אמורה להתפרסם ב-19 באוגוסט 2020, אולם הפצתה נדחתה בגלל מגפת הקורונה ופרישתו של המאייר אנדי קון במהלך הפרויקט. החוברת פורסמה ב-28 באוקטובר 2020. בעתיד אפל, העיר ניו יורק נשלטת על ידי אורוקו הירוטו, נכדו של שרדר ובנה הממזר של קראי. אורוקו שולט על העיר ניו יורק שהפכה לפשיסטית וטוטליטרית. צב נינג'ה יחיד הרדוף על ידי חזיונות בו מופיעים אחיו המתים מחליט לשים קץ לשלטונו של הירוטו, אותו הוא מאשים במות משפחתו. החוברת השנייה. פורסמה ב-17 בפרואר 2021. סודות ישנים צפים והקוראים מגלים מה קרה עשור קודם לכן ומה הוביל לעתיד הדיסטופי. הרונין פוגש בחברה חדשה, אך שבט הרגל מחפשו ברחבי העיר. במקביל, הקוראים לומדים על חלקו של באקסטר סטוקמן בעתיד הדיסטופי. החוברת השלישית. פורסמה ב-26 במאי 2021. חברים לא צפויים מהעבר חושפים תוכנית שיכולה לשנות את ההווה. בינתיים, שבט הרגל ממשיך לחפש אחר הרונין. החוברת הרביעית. פורסמה ב-22 בספטמבר 2021. הרונין מסכים ללמד את קייסי מארי (בתה של אפריל אוניל) נינג'יטסו ותוכנית המורדים יוצאת לפעולה. הקוראים לומדים כיצד הירוטו הגיע למעמדו כשליט העיר ניו יורק. החוברת החמישית והאחרונה. פורסמה ב-27 באפריל 2022. הקרב האחרון נגד הירוטו מתחיל. בסופו של דבר, הירוטו ומיכלאנג'לו נהרגים שניהם ואפריל מנחמת את מיכלאנג'לו בזמן גסיסתו. לאחר שמת, מיכלאנג'לו מתאחד עם אחיו, כעת צעירים יותר, עם ספלינטר וקייסי ג'ונס. באפילוג, אפריל וקייסי מארי מטפלות בארבעה צבי מחמד קטנים. קייסי מחכה לרגע שיגדלו כדי שיוכלו להתאמן ביחד. האתר Goodreads העניק לסיפור ציון של 4.37 כוכבים על סמך 381 ביקורות. ב-23 במרץ 2023 הוכרז שסדרת הקומיקס עתידה להיות מעובדת למשחק וידאו. בספטמבר 2023 נחשף טיזר ראשוני למשחק בערוץ היוטיוב של סוני. דף מידע על האוגדן בויקי הרשמי של צבי הנינג'ה (אנגלית) "צבי הנינג'ה: הרונין האחרון", במסד הנתונים הקולנועיים IMDb (באנגלית) Teenage Mutant Ninja Turtles: The Last Ronin, Goodreads Michael McWhertor, Beloved TMNT graphic novel The Last Ronin is becoming a video game, Polygon, ‏2023-03-23 Edmond Tran, TMNT The Last Ronin to become a dark, God of War-style game, GamesHub, ‏2023-03-26 TMNT: The Last Ronin (The Game) - Reveal Trailer | PS5 Games, נבדק ב-2024-02-05
תוכנית נימבוס

תוכנית נימבוס (באנגלית: Nimbus program) הייתה תוכנית שכללה סדרת לווייני לחקר מטאורוליגי. הלווין הראשון שוגר בשנת 1964. הלוויינים פעלו במסלול מסונכרן-שמש והיו מצוידים בחיישנים ומכשירי מדידה שונים. הלוויין האחרון בסדרה פעל עד לשנת 1994. טכנולוגיות שפותחו עבור לווייני התוכנית הועברו להמשך ניצול למנהל האוקיינוסים והאטמוספירה הלאומי. במהלך הנשים בהתאם להתפתחות טכנולוגית הוחרב מספר מכשירים שהותקנו על הלוויינים. הלוויין הראשון כלל 3 מכשירים בלבד. בלוויין האחרון מספר מכשירי מדידה הוכפל. בהתאם לכך גדל משקל הלוויין מ-374 ק"ג ב"נימבוס 1" ל-832 ק"ג ל"נימבוס 7". כל הלוויינים נבנו ב-RCA ושוגרו מבסיס חיל האוויר ונדנברג. נתונים שהתקבלו מהלוויינים הראשונים איפשרו לשפר באופן משמעותי את איכות חיזוי מזג אוויר. בין הנתונים החשובים היו נתונים בהקשר לפליטת חום לאטמוספירה. הדבר איפשר בין היתר לשפר מודלים לחקר התחממות עולמית. עוד לפני שיגור לווייני "נימבוס" החל חקר שכבת האוזון. מדידות שבוצעו בעזרת חללית "נימבוס 7" בשנים 1978–1994 איפשרו לנתח השפעת פליטת החומרים השונים על היווצרות הידלדלות שכבת האוזון מאל אנטארקטיקה. הלוויינים הראשונים מסרו נתונים על שכבת השלג באזור הקוטב. לוויין "נימבוס 5" מסר נתונים מפורטים על היקף הקרח באוקיינוסים. לווייני "נימבוס" היו בין הראשונים שנוצלו כמערכת ניווט לוויינית. יכולת זו נבדקה לעומק במהלך טיסת סולו של שיילה סקוט מעל הקוטב הצפוני בשנת 1971. מדיה וקבצים בנושא תוכנית נימבוס בוויקישיתוף מידע על התוכנית מידע על הלוויינים
ינה לאנצי

ינה לאנצי (במקור לווינגר, בהונגרית: Lánczi Jenő;‏ סולנוק, 6 ביוני 1875 – 19 ביוני 1944) היה סוציולוג יהודי-הונגרי, עורך דין, עיתונאי, עורך עיתון, סופר מאנשי הרוח החשובים שעסק גם בפילוסופיה. ינה לווינגר נולד במשפחה יהודית כבנם של הוא בנם של אילש (אליהו) לווינגר (Löwinger), בעל קרקעות עשיר בעיר סולנוק ושל רוזה בראון (Braun). הוא למד משפטים באוניברסיטת בודפשט (שמה היום אוניברסיטת אטווש לוראנד). בשנת 1901 קיבל תעודת עורך דין ועבד כעורך דין במשך עשרות שנים. בנוסף ללימודי מדעי החברה ומדיניות חברתית מתקדמים, הוא עסק גם בסוגיות פילוסופיות. לאנצי היה גם חבר מערכת של כתב העת "המאה העשרים" (Huszadik Század) ולאחר מכן ערך עם מרצל קדושה את "הסקירה הפוליטית החברתית" (Szociálpolitikai Szemle) שהתחילה ב-1910. כתביו במדעי החברה פורסמו גם בכתב העת הספרותי והאמנותי החשוב ניוגט. כעורך דין בפועל, הוא פרסם מספר פרסומים בנושאי מיסים. ינה לאנצי היה המזכיר של "האיגוד הלאומי של יצרני הנעליים". אשתו הייתה צציליה שוורץ, בתם של אדולף שוורץ ופדורה ברוק, לה נישא ב-27 בדצמבר 1904 בבודפשט. ילדים: קורנליה לאנצי, בנישואיה - קורנליה רוזנר. סוציאליזם ואתיקה (בודפשט, 1908) מאבק גזע ומעמדות (בודפשט, 1909) ספר כיס לסדר הדין האזרחי (בודפשט, 1911) דת וקפיטליזם (בקשצ'בה, 1913) מס הסיוע למלחמה ומס ההכנסה החדש (1916) החוק החקלאי הסרבי (בודפשט, 1918) עכשיו אני כבר מבין את מיסים (בודפשט, 1933) Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש) לקסיקון יהודי הונגרי. 1929. עורך פטר אויווארי. גישה מקוונת Révai nagy lexikona XII. kötet (Kontúr–Lovas). Budapest: Révai Testvérek Irodalmi Intézet Részvénytársaság. 1915. (הלקסיקון הגדול של רוואי כרך XII. בודפשט: חברת המניות של המכון הספרותי האחים רוואי. 1915) מדיה וקבצים בנושא ינה לאנצי בוויקישיתוף ינה לאנצי באתר Arcanum ינה לאנצי באתר hdke Modern metafizikusok (Paulsen – Haeckel – Ostwald – Mach). מטאפיזיקאים מודרניים -ינה לאנצי ינה לאנצי: ספריה סוציאולוגית, מאמר בכתב העת ניוגט ספרו של ינה לאנצי: סוציאליזם ואתיקה ספרו של ינה לאנצי: דת וקפיטליזם בהוצאת ספריית טבאן ינה לאנצי באתר Hungarian Philosophacal Archives ינה לאנצי: ספרו מס הסיוע למלחמה ומס ההכנסה החדש Az engedélyt tartalmazó BM rendelet száma/évszáma: 81956/1893. Forrás: Névváltoztatási kimutatások 1893. év 8. oldal 12. sor "Születési bejegyzése a szolnoki izraelita hitközség születési akv. 794/1875. folyószáma alatt". נבדק ב-2020-05-18. Holtnyaknyílvánítás (1946. november 10.) Magyar Közlöny, 257. szám "Házasságkötési bejegyzése a Budapest VI. kerületi polgári házassági akv. 1329/1904. folyószáma alatt". נבדק ב-2020-06-18. "Lánczi Kornélia és Rosner Károly házasságkötési bejegyzése a Budapest V. kerületi polgári házassági akv. 248/1929. folyószáma alatt". נבדק ב-2020-05-18.
באהבה, קיטי

באהבה, קיטי (באנגלית: XO, Kitty) היא סדרת טלוויזיה דרמה קומית רומנטית שנוצרה על ידי ג'ני האן לנטפליקס ועלתה ב-18 במאי 2023. הסדרה, שהיא ספין אוף לסדרת הסרטים "לכל הנערים שאהבתי", היא סדרת הספין אוף הראשונה של נטפליקס לסדרת סרטים. קיטי קאבי (אנה קאת'קארט), שמאמינה שהיא בעלת ידע ומיומנויות במערכות יחסים רומנטיות, עוברת לקוריאה הדרומית במטרה להתקרב לבן זוגה - איתו היא מנהלת מערכת יחסים בשלט רחוק. היא מגלה שזוגיות היא הרבה יותר מסובכת כשהיא נוגעת לרגשות שלך. קת'רין "קיטי" סונג קאבי (אנה קאת'קארט) די-הון קים (צ'וי מין-יונג) קווינסי "קיו" שאבזיאן (אנתוני קייוון) יורי האן (גיה קים) מין הו (סאנג הון לי) אלכס (פיטר ת'ורנוולד) ג'וליאנה (רייגן אליה) המנהלת ג'ינה לים (קים יונג'ין) הפרופסור לי (מייקל קיי לי) מדיסון מילר (ג'וסלין שלפו) במרץ 2021, פורסם כי ספין אוף לסדרת הסדרת "לכל הנערים שאהבתי" נמצאת בשלבי פיתוח, כך שכל פרק יהיה קומדיה רומנטית בת חצי שעה. הסדרה פותחה כתוכן בלעדי לנטפליקס. מחברת הספרים, ג'ני האן, היא יוצרת הסדרה וגם מפיקה בפועל. אנה קאת'קארט חזרה לתפקידה כקיטי קאבי. באהבה, קיטי, ברשת החברתית אינסטגרם "באהבה, קיטי", במסד הנתונים הקולנועיים IMDb (באנגלית) "באהבה, קיטי", באתר נטפליקס "באהבה, קיטי", באתר Rotten Tomatoes (באנגלית) "באהבה, קיטי", באתר Metacritic (באנגלית) Watch XO, Kitty | Netflix Official Site, www.netflix.com (באנגלית) Mónica Marie Zorrilla, ‘To All the Boys’ to Get TV Spinoff Starring Anna Cathcart, וראייטי, ‏18 באוקטובר 2021 (באנגלית) Jennifer Zhan, We’re Getting a To All the Boys Spinoff Show About Kitty, Vulture, ‏18 באוקטובר 2021 (באנגלית) Tyler Coates, Children’s & Family Emmy Awards: Disney Dominates Nominations, The Hollywood Reporter, ‏2023-11-02 (באנגלית אמריקאית) Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
נס (ראפרית)

נסיה לוי (נולדה ב-10 בנובמבר 2002), המוכרת גם בשם הבמה המקוצר נס, היא ראפרית וזמרת ישראלית. חברה עם הזמר סטילה לצמד נס וסטילה. נסיה לוי נולדה וגדלה במושב שתולים. אמה מורה, אביה דוקטור למדעי החלל ולה ארבעה אחים צעירים. בוגרת תיכון דרכא ע"ש מנחם בגין בגדרה. השתחררה מצה"ל בטרם עת, לאחר כשנה. לאחר מכן, החלה נס לפרסם קטעי ראפ של עצמה ברשת החברתית טיקטוק. אחד הקטעים זכה לתשומת ליבו של המוזיקאי צוקוש (עילי רביב), שהחליט לגייסה להתארח בשירו, "לא בקטע", ביחד עם הדי ג'יי צביקה ברנד, שיצא לאור בפברואר 2023. באפריל 2023 זכתה נס לפופולריות רבה כאשר פרסמה בפלטפורמת טיקטוק סרטון שלה בו היא מבצעת במכוניתה קטע מתוך סקיצה לשיר "תיק קטן", שיצרה יחד עם הראפר סטילה מהרכב ההיפ הופ הלם תרבות. הסרטון הפך במהרה לוויראלי וצבר מיליוני צפיות. בעקבות הצלחתו החליטה נס להשלים את השיר ולהוציאו באופן רשמי. השיר יצא לאור ב-30 באפריל, צבר מאות אלפי השמעות בפלטפורמות הדיגיטליות, והגיע היישר למקום הראשון במצעד "היטליסט" של מאקו. השיר אף זכה להשמעות רבות בתחנות הרדיו והגיע למקום השני במצעד השבועי של מדיה פורסט. בעקבות הצלחת השיר סומנה נס כהבטחה מוזיקלית על ידי גופי תקשורת שונים. לוי מתגוררת בראשון לציון. ערך מורחב – נס וסטילה נס, ברשת החברתית אינסטגרם מערכת תרבות ובידור, כל אחת סוחבת איתה תיק קטן: נס מוציאה את השיר בגרסה המלאה, באתר חדשות 13, 30 באפריל 2023 דליה בן ארי, הנס של נסיה לוי: הראפרית ששרפה את הרשת בריאיון אישי, באתר "את", 2 במאי 2023 דור מאיר מועלם, ‏כל מה שאנחנו רוצים לחג זה שנס תוציא את "תיק קטן", באתר ‏מאקו‏, 6 באפריל 2023 דור מאיר מועלם, ‏ביקשו שאשלח את השיר "תיק קטן". איזה שיר, יא גנובים? זה לא מוקלט בכלל, באתר ‏מאקו‏, 30 באפריל 2023 נטע חוטר, ‏כל אחת סוחבת איתה תיק קטן (ורולאפס) (ועושה על האששש), באתר ‏מאקו‏, 11 במאי 2023 לירון אשקורי, המומנטום של "תיק קטן" הוא מושלם - רק חבל שנס לא בשלה בשביל להחזיק אותו • דעה, באתר חדשות 13, 1 במאי 2023 אביגיל זית, ‏לא סתם "תיק קטן" שבר את הרשת, בעיתון מקור ראשון, 16 במאי 2023 מונית הכסף מהדורה מיוחדת 2024 פרק 4 - המילואימניקים באים, באתר 12+
סטילה

דור סורוקר (נולד ב-1 בנובמבר 1998), הידוע בשם הבמה סטילה, הוא ראפר, זמר, פזמונאי, מלחין ומפיק מוזיקלי ישראלי. ידוע כחבר בהרכב ההיפ הופ הלם תרבות, ובצמד נס וסטילה. נולד ב-1 בנובמבר 1998 בשדה נחמיה וגדל שם ברוב ילדותו. בהמשך התגורר בתל אביב-יפו, אשדוד ובאמונים. בשנת 2016, לאחר שהכיר את חן פורתי ואוראל "אנדרדוג" שמאילוב בקבוצת היפ הופ ברשת החברתית פייסבוק, עברו השלושה לדירת שותפים בחולון והקימו את הרכב ההיפ הופ "הלם תרבות". שירם הראשון, "השמש תזרח", יצא לאור באפריל 2017. ההרכב הוציא סינגלים רבים שזכו לאהדה ברשתות החברתיות, וסטילה אף פרסם מספר שירי סולו לאורך תקופה זו, ובהם "64 בארז", "לא חוזר אחורה" ו"מיינדסט" שזכו למאות אלפי צפיות בפלטפורמות המוזיקה. ביולי 2022 יצא אלבום הבכורה של ההרכב, "דירת שותפים", הכולל הופעות אורח של איזי ושרק. ב-2023 יצר, הפיק וביצע יחד עם הראפרית נס את השיר "תיק קטן". השיר הפך ללהיט ויראלי והגיע היישר אל המקום הראשון במצעד "היטליסט" של מגזין מאקו. נוסף על כך, זכה להצלחה בתחנות הרדיו והגיע למקום השני במצעד השבועי של מדיה פורסט. בנובמבר 2023, בעקבות התפרצות מלחמת חרבות ברזל, הוציאו הצמד את השיר "חרבו דרבו" שהגיע גם הוא למקום הראשון במצעד היטליסט. סטילה מתגורר בחולון. 2022: דירת שותפים סטילה, ברשת החברתית אינסטגרם דודי פטימר, ‏לא "דפנה דקל של פעם": השחקנית ומנחת הטלוויזיה חוזרת במיני-אלבום נועז, באתר מעריב אונליין, 7 באוגוסט 2022 דור מאיר מועלם, ‏ביקשו שאשלח את השיר "תיק קטן". איזה שיר, יא גנובים? זה לא מוקלט בכלל, באתר ‏מאקו‏, 30 באפריל 2023 דור מאיר מועלם, ‏חרבו דרבו במקום הראשון בישראל: "לא יודעת איך להגיב. מטורף", באתר ‏מאקו‏, 29 בנובמבר 2023 מונית הכסף מהדורה מיוחדת 2024 פרק 4 - המילואימניקים באים, באתר 12+
טיט (חומר)

טִיט הוא חומר בניין העשוי מאדמה וחומרים אורגניים. רוב הבניינים שנבנו בטיט דומים לבניינים שנבנו באדמה או באדמה נגוחה. המבנה הקדום ביותר שנבנה מטיט נמצא בלוס מורטורס, פרו, והוא מתוארך לשנת 5,100 לפני הספירה. באקלים יבש, מבנים שנבנו מטיט הם עמידים ובעלי מסה תרמית (אנ') גדולה, וחלק מאותם מבנים הם המבנים שהחזיקו מעמד הכי הרבה זמן. עם זאת, מבנים אלו רגישים במיוחד לרעידות אדמה, ובעיקר אם אינם מתוחזקים. מבנים שנבנו מטיט הם נפוצים ברחבי העולם, בעיקר בשל פשטות העיצוב והייצור שלו. קיימים ממצאים המראים כי היה שימוש בחומר זה בקרב מספר עמים ילידים ביבשת אמריקה, בעיקר בדרום-מערב ארצות הברית, מסו-אמריקה והרי האנדים. מדיה וקבצים בנושא טיט בוויקישיתוף טיט, באתר אנציקלופדיה בריטניקה (באנגלית) Mauricio, Ana Cecilia; Grieseler, Rolf; Heller, Andrew R.; Kelley, Alice R.; Rumiche, Francisco; Sandweiss, Daniel H.; Viveen, Willem (2021-11-30). "The earliest adobe monumental architecture in the Americas". Proceedings of the National Academy of Sciences (באנגלית). 118 (48). Bibcode:2021PNAS..11802941M. doi:10.1073/pnas.2102941118. ISSN 0027-8424. PMC 8640935. PMID 34782482. Short documentary about adobe preparation and 2010 Chile earthquake Livingatlaschile.com, FICh. Retrieved 5 March 2014 (אורכב 24.06.2017 בארכיון Wayback Machine) Collyns, Dan (15 באוגוסט 2009). "Peru rebuilds two years on from quake". BBC. ארכיון מ-15 באוגוסט 2009. נבדק ב-24 באוגוסט 2009. {{cite news}}: (עזרה) Marchand, Trevor (2009). The Masons of Djenne. Bloomington: University of Indiana Press Rose, William I.; Julian J. Bommer (2004). Natural hazards in El Salvador. Geological Society of America. p. 299. ISBN 978-0-8137-2375-4. Beck, Roger B.; Linda Black; Larry S. Krieger; Phillip C. Naylor; Dahia Ibo Shabaka (1999). World History: Patterns of Interaction. Evanston, IL: McDougal Littell. ISBN 978-0-395-87274-1.
מסנן חלקיקים

מסנן חלקיקים (באנגלית: Particle filter) הוא אלגוריתם גנטי סטטיסטי, המבוסס על מסנן בייסיאני, העושה שימוש בשיטת מונטה קרלו לשערוך מצב מערכת המשתנה בזמן. מסנן חלקיקים מיועד לשערך מצבי מערכתיים מסובכים שקשה לתאר אותם בצורה ניתוחית ומדויקת. משמש בתחום הרובוטיקה, ניווט וראייה ממוחשבת. מצב המערכת מיוצג באמצעות אוסף מצבים דטרמיניסטיים אפשריים, קרי חלקיקים. אלו נקבעים מתוך המידע הזמין על המערכת, וכל חלקיק מקבל משקל בהתאם להתאמתו למידע הקיים. חלקיקים עם משקל גבוה יותר מייצגים מצב סביר יותר של המערכת. על אף שהבסיס המתמטי פותח כבר בשנות ה-60 של המאה ה-20 עבור פתרון בעיות לא ליניאריות מתחום מכניקת הזורמים, המונח "מסנן חלקיקים" ניתן לראשונה בשנת 1996 במאמר של דל מוראל. האלגוריתם משמש בין היתר לפתרון בעיות לא ליניאריות ומודל מרקוב חבוי. האלגוריתם משתמש רק במדידות החדשות ובמצב המערכת כפי שהתקבל מההערכה שלו, ללא התייחסות לערכים קודמים. לפיכך, קל ליישם את האלגוריתם במערכות זמן אמת. פעולת האלגוריתם כוללת שני שלבים מרכזיים: חיזוי: הפעלת מודל חיזוי כדי לקבל הערכה של מצב המערכת טרום מדידה (א-פריורי). עדכון: עדכון ההערכה בעקבות התצפיות/מדידות שהתקבלו בפועל. אלגוריתם מסנן חלקיקים הוא אלגוריתם רקורסיבי לאחר אתחול החלקיקים - חלקיקים מיוצגים על ידי נקודות אקראיות במרחב הסטוכסטי של המערכת, בכל מחזור מבצע: קידום מצב החלקיקים - חיזוי המצב הבא של החלקיקים בהתאם למידע הקיים בפונקציית ההסתברות של המערכת, על בסיס מודל. מדידה - מידע עדכני המתקבל על מצב המערכת. לדוגמה: מדידות מחיישנים. הערכת משקלים - ניתן לחשב משקל עבור כל חלקיק, כך שמשקל גבוה מייצג התאמת גבוהה בין מצב המערכת המעודכן על בסיס המדידה למצב שמייצג החלקיק. עדכון מצב המערכת והערכת אי הוודאות. דגימה מחדש של החלקיקים (resample) - חלקיקים עם משקל גבוה ייווצרו מהם דגימות חלקיקים נוספים, וחלקיקים עם משקל נמוך ייווצרו מהם פחות חלקיקים או יוסרו מאוסף החלקיקים. ישנן מספר שיטות המתארות באילו תנאים נדרש לבצע דגימה מחדש וכיצד מתבצעת. מסנן קלמן אלגוריתמי ניווט ושיערוך מקום, קמפוס IL - פרק אחרון עוסק במסנן חלקיקים. מסנן חלקיקים, סרטון באתר יוטיוב המסביר על מסנן חלקיקים עבור ניווט רובוטים, יולי 2020, בריאן דגלס (Brian douglas) Del Moral, Pierre (1996). "Non Linear Filtering: Interacting Particle Solution" (PDF). Markov Processes and Related Fields. 2 (4): 555–580. תיאור רצף הפעולות אלגוריתם מסנן חלקיקים, matlab Resampling Methods for Particle Filtering: Classification, implementation, and strategies, IEEE, 2015
אולפני סרם

אולפני סרם (באנגלית: Sarm Studios) הוא אולפן הקלטות עצמאי בלונדון. מיקומו המקורי של האולפן נוסד במקור במזרח לונדון ב-1973, ושם שונה לאולפני סרם איסט (Sarm East Studios) ב-1982, כאשר ג'יל סינקלייר (אנ') וטרבור הורן רכשו את אולפני בייסינג סטריט (אנ') מאיילנד רקורדס ושינו את שמו לאולפני סרם וסט (Sarm West Studios). המיקומים המקוריים של אולפני סרם הוחלפו בסופו של דבר על ידי מתחם כפר המוזיקה סרם (Sarm Music Village). האולפנים חולקו בצורה הנוכחית: סרם איסט (1973–2001) סרם וסט (1982–2013) כפר המוזיקה סרם (2013–הווה) בין האמנים שהקליטו אלבומים ושירים באולפנים היו מדונה, איירון מיידן, ניק קרשו, פרנקי הולך להוליווד, יס, גרייס ג'ונס, סיל, מארק אלמונד, ג'ורג' מייקל וכריסטינה אגילרה. Sarm Studios
האגם הרותח

האגם הרותח (באנגלית: Boiling Lake) הוא פומרולה הממוקמת בפארק הלאומי מורן טרואה פיטון, דומיניקה. האגם, אשר ממוקם כ-6.5 מיל (10.5 קילומטרים) מזרחית לבירת דומיניקה, רוזו, מלא במים כחולים-אפורים מבעבעים שבדרך כלל עטופים בענן אדים. האגם נחשב כמעיין החם השני בגודלו בעולם, אחרי אגם מחבת הטיגון בניו זילנד. אין דרך ישירה לאגם, והטיול בין האגם לכביש הקרוב ביותר אורך כ-13 קילומטרים (8.1 מיל). התצפית המתועדת הראשונה של האגם הייתה בשנת 1870 על ידי אדמונט וואט והנרי אלפרד אלפורד ניקולס (אנ').‏ ב-1875, ניקולס והנרי פרסטו הוזמנו לחקור את האגם. במדידות שהם לקחו בקצוות האגם, נמצא כי טמפרטורת המים הייתה 82–92 מעלות צלזיוס (180–197 מעלות פרנהייט), אך מעולם לא מדדו במרכז האגם. החוקרים כתבו כי עומק הים עלול להיות יותר מ-195 רגל (59 מטר). מעת לעת נרשמו תנודות במפלס פני האגם. בשנות ה-70 של המאה ה-19, האגם היה עמוק. לאחר התפרצות פריאטית ב-1880, האגם נעלם ויצר מזרקה של מים חמים. התפרצות פריאטית נוספת שהתרחשה בתחילת המאה ה-21, הורידה את מפלס האגם בכ-10 מטרים (33 רגל) מדצמבר 2004 ועד אפריל 2005, אם כי מאוחר יותר מפלס האגם התמלא מחדש ביום אחד בלבד. "The definitive guide to Dominica's Boiling Lake trail & hike, located in our World Heritage Site". www.avirtualdominica.com. ארכיון מ-2015-09-05. נבדק ב-2015-10-31. Dominica Ministry of Tourism and Urban Renewal: Boiling Lake (ארכיון) Fournier, N.; Witham, F.; Moreau-Fournier, M.; Bardou, L. (2009). "Boiling Lake of Dominica, West Indies: High-temperature volcanic crater lake dynamics". Journal of Geophysical Research. 114 (B2). Bibcode:2009JGRB..114.2203F. doi:10.1029/2008JB005773. Witham, F.; Llewellin, E. W. (2006). "Stability of lava lakes". Journal of Volcanology and Geothermal Research. 158 (3–4): 321–332. Bibcode:2006JVGR..158..321W. doi:10.1016/j.jvolgeores.2006.07.004.